title: Dialectos d'o castellano
text: Os diferents dialectos d'o castellano han cambiau con o tiempo y con a expansión d'o castellano. Bi ha dialectos en Espanya, America y Africa. Cal destacar tamién que en a población hispanoamericana prencipalment d'Estaus Unius y o Mexico amán d'Estaus Unius se dan mesclas linguisticas sin garra normalización conoixidas como spanglish y pocho respectivament.
  
  Dialectos orichinals 
  En primeras, antes d'a conquista de Toledo i heba quatre dialectos:
  
   Castellano de La Montanya (l'actual Cantabria).
   Burgalés
   Castellano d'a Riocha medieval
   Castellano d'a Extremadura Soriana (plegaba mesmo ta Sepulvega).
  
  O primero limitaba con l'astur-leyonés y teneba influencias astur-leyonesas.
  O tercero teneba substrato navarro-aragonés y adstrato basco. Yera representato por a obra de Gonzalo de Berceo.
  O quatreno teneba influencia navarro-aragonesa y yera representato por o Poema de Mio Cid.
  
  Baixa Edat meya 
  Quan Castiella s'estendeba por o centro y o sud d'a peninsula existiban 3 arias lingüisticas:
  
   Aria septentrional: Sub-Meseta Norte
   Aria central: Sub-Meseta Sur, bien representato con a parla de Toledo, con repuis de mozarabe que desapareixeban poquet a poquet.
   Aria meridional.
  
  Edat moderna y contemporania 
  Quan se fació un estato centralizato en Madrit, l'aria septentional influyó en a central, a parla de Toledo perdió muitos caracters tipicos, y quedó disuelta, quedando huei por o que fa a o castellano peninsular dos arias linguisticas:
  
   Aria septentrional:
   Castellano d'a Meseta norte.
   Castellano de l'Alto Ebro.
   Parla baturra.
   Churro.
   Aria meridional:
   Castellano d'a Meseta sud.
   Extremenyo.
   Andaluz.
   Murciano.
  
  O castellano de l'Alto Ebro, o baturro y o churro tienen substrato navarro-aragonés y o murciano tiene muita influencia catalana y aragonesa.
  
  Bibliografía 
   LAPESA, Rafael: Historia de la lengua espanyola, p. 162. Madrid, Escelicer, 1968